CELEX: 22006D0143
Language: hu
Date: 2006-12-08 00:00:00
Title: Az EGT-Vegyesbizottság 143/2006 határozata ( 2006. december 8. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

29.3.2007   
            
            
               HU
            
            
               Az Európai Unió Hivatalos Lapja
            
            
               L 89/9
            
         
      AZ EGT-VEGYESBIZOTTSÁG
   
   143/2006 határozata
   (2006. december 8.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2006. szeptember 22-i 108/2006 EGT-vegyesbizottsági határozat (1) módosította.
            
         
               (2)
            
            
               A minimális csírázásra vonatkozó követelményeket nem teljesítő szaporítóanyagok forgalmazásának ideiglenes engedélyezésére a tagállamoknak adott felhatalmazás tekintetében a 66/401/EGK, 66/402/EGK, 2002/54/EK, 2002/55/EK és 2002/57/EK tanácsi irányelv alkalmazása szabályainak megállapításáról szóló, 2006. február 8-i 217/2006/EK bizottsági rendeletet (2) bele kell foglalni a megállapodásba.
            
         
               (3)
            
            
               A gabonavetőmagokban az Avena fatua előfordulása különleges feltételeinek megállapításáról szóló, 2006. május 23-i 2006/47/EK bizottsági irányelvet (3) bele kell foglalni a megállapodásba.
            
         
               (4)
            
            
               A 66/402/EGK tanácsi irányelv III. mellékletének a vetőmagtétel legnagyobb tömege tekintetében történő módosításáról szóló, 2006. június 12-i 2006/55/EK bizottsági irányelvet (4) bele kell foglalni a megállapodásba.
            
         
               (5)
            
            
               A 2006/47/EK irányelv hatályon kívül helyezi a megállapodásba foglalt 74/268/EGK bizottsági irányelvet (5), amelyet ebből következően a megállapodás értelmében hatályon kívül kell helyezni,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének III. fejezete a következőképpen módosul:
   
               1.
            
            
               Az 1. rész 3. pontja (66/402/EGK tanácsi irányelv) a következő francia bekezdéssel egészül ki:
               
                           „—
                        
                        
                           
                              32006 L 0055: a Bizottság 2006. június 12-i 2006/55/EK irányelve (HL L 159., 2006.6.13., 13. o.).”
                        
                     
         
               2.
            
            
               A 2. rész 44. pontja (2005/947/EK bizottsági határozat) után a következő pontot kell beilleszteni:
               
                           „45.
                        
                        
                           
                              32006 R 0217: a Bizottság 2006. február 8-i 217/2006/EK rendelete a minimális csírázásra vonatkozó követelményeket nem teljesítő szaporítóanyagok forgalmazásának ideiglenes engedélyezésére a tagállamoknak adott felhatalmazás tekintetében a 66/401/EGK, 66/402/EGK, 2002/54/EK, 2002/55/EK és 2002/57/EK tanácsi irányelv alkalmazása szabályainak megállapításáról (HL L 38., 2006.2.9., 17. o.).
                        
                     
                           46.
                        
                        
                           
                              32006 L 0047: a Bizottság 2006. május 23-i 2006/47/EK irányelve a gabonavetőmagokban az Avena fatua előfordulása különleges feltételeinek megállapításáról (HL L 136., 2006.5.24., 18. o.).”
                        
                     
         
               3.
            
            
               Az 1. rész 9. pontjának (74/268/EGK bizottsági határozat) szövegét el kell hagyni.
            
         2. cikk
   A 217/2006/EK rendeletnek, valamint a 2006/47/EK és 2006/55/EK irányelvnek az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2006. december 9-én lép hatályba, amennyiben a megállapodás 103. cikkének (1) bekezdésében előírt összes értesítést eljuttatták az EGT-Vegyesbizottsághoz (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2006. december 8-án.
      
         
            az EGT-Vegyesbizottság részéről
         
         
            az elnök
         
         Oda Helen SLETNES
         
      
   
   
      (1)  HL L 333., 2006.11.30., 23. o.
   
   
      (2)  HL L 38., 2006.2.9., 17. o.
   
   
      (3)  HL L 136., 2006.5.24., 18. o.
   
   
      (4)  HL L 159., 2006.6.13., 13. o.
   
   
      (5)  HL L 141., 1974.5.24., 19. o.
   
   
      (6)  Alkotmányos követelmények fennállását nem jelezték.